AMANAH พุ่งต่อเฉียด 11% ทุบสถิติออลไทม์ไฮต่อเนื่อง โบรกฯฟันกำไรโตแกร่ง
AMANAH พุ่งต่อเฉียด 11% ทุบสถิติออลไทม์ไฮต่อเนื่อง โบรกฯฟันกำไรโตแกร่ง ล่าสุดอยู่ที่ 3.48 บาท บวก 0.34 บาท หรือ 10.83% มูลค่าซื้อขาย 151.53 ล้านบาท
AMANAH พุ่งต่อเฉียด 11% ทุบสถิติออลไทม์ไฮต่อเนื่อง โบรกฯฟันกำไรโตแกร่ง ล่าสุดอยู่ที่ 3.48 บาท บวก 0.34 บาท หรือ 10.83% มูลค่าซื้อขาย 151.53 ล้านบาท
25 ก.ย. 2562

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ล่าสุด ณ เวลา 15.57 น. อยู่ที่ 3.48 บาท บวก 0.34 บาท หรือ 10.83% สูงสุดที่ 3.54 บาท ต่ำสุดที่ 3.10 บาท ด้วยมูลค่าซื้อขาย 151.53 ล้านบาท

โดยราคาหุ้น AMANAH ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 25 ธ.ค.2544
ด้าน บล.เคทีบี (ประเทศไทย) ระบุในบทวิเคราะห์ AMANAH แนะนำ “ซื้อ” ราคาเป้าหมาย 3.60 บาท/หุ้น อิง PBV ปี 2563 ที่ 2.2 เท่า จากเดิม 3.20 บาท อิง PBV ที่ 2 เท่า โดยประเมินกำไรสุทธิไตรมาส 3/62 ที่ 65 ล้านบาท (เพิ่มขึ้น 66% เมื่อเทียบจากปีก่อน และเพิ่มขึ้น 8% เมื่อเทียบจากไตรมาสก่อน) จากสินเชื่อที่ขยายตัวเพิ่มขึ้น 12% เมื่อเทียบจากปีก่อนและเพิ่มขึ้น 7% เมื่อเทียบจากไตรมาสก่อน
นอกจากนี้เชื่อว่าค่าใช้จ่ายในตั้งสำรองปรับตัวลง 20% เมื่อเทียบจากปีก่อน ตาม NPLs ที่ลดลงคาดที่ 6.4% ทั้งนี้จากนโยบายที่จะยึดรถแทนการประนีประนอมหนี้ และคุณภาพรถยึดที่ดีขึ้น ทำให้บริษัทมีขาดทุนจากการขายรถยึดที่ลดลง เราจึงปรับประมาณการกำไรสุทธิปี 2562/2563 เพิ่มขึ้น 3%/5% โดยได้ปรับลด NPLs เป็น 6.3%/6.5%, Credit cost ลดลงอยู่ที่ 250-265 bps และปรับลด Cost to income ratio เป็น 41.8%/40.7%